**Συμβούλιο Ευρωπαϊκών Δικηγορικών Συλλόγων/ CCBE/Council of Bars and Law Societies of Europe**

**Ομάδα Εργασίας Surveillance**

Συνεδρίαση: Πέμπτη 22 Φεβρουαρίου 2024, Microsoft Teams.

Ελληνική Αντιπροσωπεία: Αλέξης Αναγνωστάκης, ΔΣΑ (μέσω τηλεδιάσκεψης).

 ----------------------------------

Σύνοψη των πιο σημαντικών.

\*Δημόσια διαβούλευση της ομάδας υψηλού επιπέδου σχετικά με την πρόσβαση των αρχών επιβολής του νόμου σε δεδομένα (Public consultation of the high-level group (HLG) on access to data for law enforcement)

Τα μέλη άκουσαν την έκθεση από τη συνεδρίαση διαβούλευσης που διοργάνωσε η άνω ομάδα και συζήτησαν σχετικά με το εύρος και τις επιπτώσεις των άνω εργασιών καθώς και τρόπους συνεργασίας του CCBE με την ομάδα.

Η Γραμματεία του CCBE θα συντάξει μια σύντομη επιστολή η οποία θα αναφέρει τα βασικά επιχειρήματα και θα περιλαμβάνει αναφορές στο προηγούμενο έργο του CCBE σχετικά με την πρόσβαση στα δεδομένα. H άνω επιστολή θα καταστεί ανοιχτή για σχόλια στις εθνικές αντιπροσωπείες μέσα στο μήνα Μάρτιο 2024.

\*Ηλεκτρονική έρευνα και κατάσχεση (Electronic search and seizure)

Τα μέλη συζήτησαν την πιθανή επικαιροποίηση της μελέτης του CCBE από το 2014 σχετικά με την παρακολούθηση των δεδομένων των δικηγόρων στο υπολογιστικό νέφος και τη δυνατότητα προσαρμογής του σχετικού ερωτηματολογίου.

\*Βιομετρική αναγνώριση (Biometric recognition).

Τα μέλη άκουσαν μια σύντομη παρουσίαση από τον αντιπρόεδρο της ομάδας σχετικά με την έρευνα που έχει κάνει το CCBE σχετικά με το θέμα και το προς δημοσίευση έγγραφο Θέσης. Τα μέλη σημείωσαν το πρόσφατο νομοθετικό πλαίσιο ΕΕ για την τεχνητή νοημοσύνη, ο οποίος περιέχει διατάξεις σχετικά με τη βιομετρική αναγνώριση.

\*Πρόγραμμα εργασίας για το 2024

Τα μέλη συζήτησαν τις ιδέες για το πρόγραμμα εργασίας το 2024 και εξέτασαν τις προκαταρκτικές ιδέες που προτάθηκαν κατά τη συνεδρίαση της ομάδας εργασίας στις 30 Νοεμβρίου 2023.

Μεταξύ των προτάσεων ήταν η παρακολούθηση της υπόθεσης των παράνομων κρατικών παρακολουθήσεων σε ευρωπαϊκό επίπεδο , και ενδεχομένως, η συνεργασία με την ευρωβουλευτή Saskia Bricmont, που είναι ιδιαίτερα δραστήρια στο θέμα. Επίσης προτεραιότητα αποτελεί η ενημέρωση επί των ζητημάτων εθνικής ασφάλειας και η παρακολούθηση των διαπραγματεύσεων ΕΕ-ΗΠΑ σχετικά με τη συμφωνία για τα ηλεκτρονικά αποδεικτικά στοιχεία.

Τέλος, επιβεβαιώθηκαν οι υπόλοιπες ημερομηνίες συνάντησης της Ομάδας Εργασίας για το 2024.